Сърнела Уърлд ЕООД - Екскурзия до Брюксел, Версай и Париж 10.10.2019
БРЮКСЕЛ– ПАРИЖ– ДВОРЕЦА “ВЕРСАЙ”
Дата на отпътуване: 10.10.2019г.
ПЪРВИ ДЕН–10.10.2019– 06.15ч.-Отпътуване от София за Брюксел. По желание трансфер от Пловдив и Хасково до летище София.08.05ч.-Пристигане в Бюксел. Разглеждане на Брюксел– град на изкуствата, на комиксите, на Европейския съюз, на северната архитектура, на пържените картофки, на бирата и мидите. Дали ще го харесате, или не, никой не може да Ви каже, но със сигурност не бихте го сравнили с друг град и не бихте го забравили. Главният площад „Гран плас“ е „най-красивият театър в света“ според Жан Кокто. Обкръжен е с красиви исторически сгради, принадлежащи на различни занаятчийски гилдии. Впечатляваща е сградата на кметството на централния площад, не само със съвършените пропорции на зданието, но и с множеството скулптури, украсяващи фасадата и несравнимата красота на кулата, чийто връх е превзела статуята на Свети Архангел Михаил. Тук на всеки две години през август известният огромен цветен килим с размери 77 х 24 метра, с над 500 000 бегонии украсява града и привлича към себе си милиони туристи с приказната си красота. Няма да пропуснем един от символите на Брюксел – закачливата статуя на Манекен Пиз-или пикаещото във фонтан момченце, което за всеки празник на града е с различни одежди. Ще се разходим до закритите галерии "Св.Юбер" с множество кафенета и магазини, за да опитаме една от 100 вида бири или пралини от прочутия белгийски шоколад, да се полюбуваме на изделия от брюкселска дантела. Отпътуване за Париж. Нощна панорамна обиколка. Нощувка.
ВТОРИ ДЕН–11.10.2019– Закуска. Разглеждане на Париж- градът на мечтите, градът на любовта, но и градът на самотните души. Всеки има място в този град на светлината и на безкрайния празник. Панорамна и туристическа програма, която ще премине автобусно и пешеходно по следните забележителности – остров Ла Сите, люлката на града, в средата на който се издига една от най-великолепните френски готически катедрали – парижката „Света Богородица“, продължаваме към Двореца на правосъдието, където са били дворците на първите френски крале, зад нея се открива една истинска перла на готическата архитектура – „Светият параклис“, увенчан с устремено към небето острие, високо 75 метра, следваща стъпка – един от най-големите дворци в света – Лувъра, всеизвестен и будещ любопитство у всекиго, най-вече заради шедьовъра, намиращ се в него – Джокондата на Леонардо. Отправяме се към градините на Тюйлери, в която се намира и „Оранжерията“ с картини на Реноар, Сезан, Моне, Матис, Пикасо, излизаме на площад Конкорд -„Площадът на съгласието“, от който започва главният булевард на града – „Шанз-Елизе“ – мечта на всеки турист. Следва Триумфалната арка, откъдето тръгват 12 големи булеварда, един от които води към Айфеловата кула/„най-красивата парижанка“/, от която гледката е незабравима и неповторима. Тръгваме към Марсово поле, Военното училище, Трокадеро, величествената сграда на Инвалидите, построена през 18ти век. Следват Военният музей, който разполага с 57 600 експоната, също и музеят на Роден, Латинския квартал, сградата “Орсе“- Музеят на импресионистите, Сорбоната и църквата към него, в която е погребан кардинал Ришельо. Част от разходката е Пантеона, в който почиват останките на Волтер, Жан-Жак Русо, Виктор Юго, Емил Зола и други велики французи, ще се спрем пред „Мадлената“ – единствена църква без кръст, построена през 1842г в древногръцки стил, площад“Вандом“- с Вандомската колона, Операта – велико творение на архитекта Шарл Гарние, Националната библиотека , която притежава над 8 500 000 тома, ще се разходим по „Риволи“ – една от най-оживените улици на Париж с магазини, бутици, градините на „Тюйлери“, частни картинни галерии за модерно изкуство, бутикови хотели и заведения. По желание имате възможност за посещение на Айфеловата кула и разходка с корабче по Сена. Разглеждане на квартала “Монмартър” (базиликата “Сакре Кьор”, Площада на художниците) – различната част на Париж, която всички туристи нетърпеливо очакват да посетят – интересния нощен живот, част от който е кабаре “Мулен Руж“, плас “Пигал“ . Из тесните улички, изпълнени с тревоги, надежди и радост, с музика и багри, с десетки стативи на художници, с малки кафенета и стари кръчми, човек попада в различни измерения и не може да се насити на тази атмосфера. Нощувка.
ТРЕТИ ДЕН–12.10.2019– Закуска. Свободно време в Париж или Възможност за посещение на музеи/музея “Лувър”, музея “Орсе”/. Нощувка.
ЧЕТВЪРТИ ДЕН–13.10.2019– Закуска. По желание посещение на двореца “Версай”: пищен, прекрасен и бляскав. Преминаването през десетките зали, сред великолепие, блясък и злато може да се проследи драматичната съдба на френската държава през последните 15 столетия. А самият парк, построен върху площ от 1000 декара е образец на френската дворцова градина и няма повторение никъде по света. Из алеите му има десетки статуи оригинали и копия от творби на велики антични ваятели. Трансфер с автобус до летище Бове/Париж. 16.20ч.-Отпътуване от Париж за София. 20.05ч.- Пристигане на летище София. По желание трансфер до Пловдив и Хасково.
3 нощувки със закуски в хотел в Париж;
Самолетен билет София-Брюксел с включени летищни такси и малък ръчен багаж с максимални р-ри 40см х30смх20см;
Самолетен билет Париж-София с включени летищни такси и малък ръчен багаж с максимални р-ри 40см х30смх20см;
*Посещението на Айфеловата кула, двореца “Версай“ се заявяват и заплащат предварително, при записване за екскурзията и се провеждат при минимум 20 туристи*